کارپوریٹ امور کی وزارتت
وزیرمالیات محترمہ نرملاسیتا رمن نے آئی سی ایس آئی کی 53واں یوم تاسیس منایا
مالیات اور کارپوریٹ امور کی مرکزی وزیر محترمہ سیتا رمن نے آج انسٹی ٹیوٹ آف کمپنی سکیورٹیز آف انڈیا  کے 53ویں یوم تاسیس کی تقریبات کے موقع پر کہا کہ کمپنی کے سکریٹریوں کو اپنی موجودہ طے ذمہ داریوں سے آگے بڑھ کر دیکھنا چاہئے اور ٹیکس کی ادائیگی کرنے والے شہریو ں کے لئے نظم وضبط کو آسان بنانے میں وزارتوں اور ریگولیٹری کے حکام کے ساتھ مل کرکام کرنا چاہئے۔
مہمان خصوصی اور وزیر مالیات محترمہ سیتا رمن نے آزادی کے امرت مہوتسوکےساتھ جشن میں شامل ہونے اور اس وژن کو دھیان میں رکھتے ہوئے ‘‘ کاروباریت اور جدت طرازی کے ذریعہ پاورنگ آتم نربھر بھارت ’’ کے موضوع کے انتخاب کی ستائش کی ۔
وزیرمالیات نے کووڈ -19 وبا کےدوران قابل ذکر کاموں کے لئے کمپنی کے سکریٹریوں کی ستائش کرتے ہوئے اپنی خوشی کا اظہار کیا اور مزید یہ کہ ملک کے نوجوانوں کواس پیشے میں شامل ہونے کے لئے زوردیا کیونکہ ان کا رول مستقبل میں سنرائز شعبے میں مزید وسعت فراہم کرے گا۔
اس تاسیسی پروگرام میں مالیات کے سکریٹری ڈاکٹر ٹی وی سوماناتھن ، اخراجات کا محکمہ ، وزارت مالیات اور کارپوریٹ امور کی وزارت میں سکریٹری جناب راجیش ورما مہمان خصوصی کے طور پر موجود تھے۔
ڈاکٹر ٹی وی سوماناتھن نے گزشتہ 53 سال میں کارپوریٹ کی بہتر حکمرانی کے فروغ میں قابل ذکر کام کرنے کے لئے ادارے کی ستائش کی ۔ کمپنی کے سکریٹریوں کی رول کی اہمیت کے بارے میں بات کرتے ہوئے انہوں نے کہا کہ آپ نظم وضبط کے ماہر ہیں اور آپ کےمثالی مشورے سے ،الجھاؤ پیدا کرنے والے نظم وضبط کے قوانین سے نجات حاصل کرنے میں کارپوریٹ کو مدد ملے گی۔
جناب راجیش ورما نے مختلف امتزاج اور اسٹیٹ ہولڈرس کو دیگر خدمات کے لئے وزارت کو ہر ممکن تعاون فراہم کرنے کے لئے کمپنی کے سکریٹریوں کی کوششوں کی ستائش کی ۔ جناب ورما نے اس بات کا بھی ذکر کیا کہ کمپنیز ایکٹ ، ایل ایل پی ایکٹ اور بی آر آر کمیٹی رپورٹ کی تشکیل میں ضروری ترامیم لانے کے لئے قابل قدر تجاویز فراہم کرنے میں آئی سی ایس آئی کا اہم کردار رہا ہے ۔
اس اہم موقع پر آئی سی ایس آئی نے آسٹریلیا میں اپنے پانچویں غیر ملکی سینٹر کا وزیرخزانہ محترمہ نرملا سیتا رمن کے ہاتھوں افتتاح کیا ۔عالمی کارپوریٹ گورننس کے شعبے میں ادارے کے اہم کردار اور اس کے پیشے کی ترقی کی تعریف کی ۔ ادارے نے سیبی  ریگورلیشن 2021 پر ریفرینسر کی اشاعت کا بھی آغاز کیا۔
آئی سی ایس آئی کے اس شاندار سفر کا حصہ بننے پر خوشی ظاہر کرتے ہوئے سی ایس ناگیندر ڈاکٹر راؤ ، جو آئی سی ایس آئی کےصد رہیں ، نے ایک مضبوط اور لچیلا اقتصادی نظام بنانے کے لئے بحالی اور ازسرنوترقی کے عمل کو آگے لے جانے پر زور دیا۔اس قدم سے دنیا میں آئی سی ایس آئی کا غلبہ ہوگا۔ انہوں نے اس بات کا بھی ذکر کیا کہ مستقبل قریب میں ادارے کی توجہ، ہنرمندی پر مبنی ترقی ، ٹکنالوجی کا استعمال ،پیشے کے گلوبلائزیشن ، تحقیق اور ہنر مندی کی ترقی کے مراکز اور آئی سی ایس آئی کے ذریعہ تیار کی گئی گورننس کے معیارات کی تشہیر پر ہوگی۔
آئی سی ایس آئی کے سابق صدر سی ایس رنجیت پانڈے نے اپنے خطاب میں آئی سی ایس آئی کے 53سال کے شاندار سفر کو مشترک کیا۔
‘‘ پاورنگ آتم نربھر بھارت تھرو انٹر پرینیورشپ اور انوویشن ’’ کے موضوع پر ماہرین کے ایک پینل نے جشن کے دوسرے حصے میں تبادلہ خیال کیا ۔ اس پروگرام میں ممتازپینالسٹ انویسٹ انڈیا کے ایم ڈی اور سی ای او جناب دیپک باگلا ، انٹرنیشنل کنزیومر پالیسی کے ماہر اور بانی جناب ویجون کمار مشرا ، کنزیومر آن لائن فاؤنڈیشن ، ای این کے اے ایس ایچ کے بانی جناب ارویندر تیاگی اور آئی سی اے ایڈو اسکلس کے بانی اور چیئر مین جناب نریندر کمار شیام سُکھا نے ہندوستان میں کاروباریت اور جدت طرازی کے ایکو سسٹم پر اپنے نظریات اور خیالات مشترک کئے ۔